جە شارەکڵەو نەوسوڎۍٚ سەر بە هەرێمو هەورامانی،  ژیوگەو شارەکڵەکەف و دەوروبەریش پاک کریاوە.
پاکەردەی ژیوگەکەی بە بۆنەو هەفتەو سڵامەتی (تەندروستی) ڕێکوزیابێ و وانکارۍٚ و مسیارۍٚ، مامسۍٚ، چالاکوانۍٚ ژەنۍٚ و پیایۍٚ شارەکڵەکەی بەشدارێش بیۍٚ.
هامتەریب چەنی پاکەوکەردەیۆ ژیوگەکەی، بەشداربییەکۍٚ هەڵمەتو وشیارکەردەیۆ هاوڵاتیا ناوچەکەیشان ئەنجامدا و جە میانشەنە سەرنجشان وست سەرو گرنگی ژیوگەپارێزی و پیسنەکەردەی ژیوگەی و ڕانەڎانی بەکەسانێوی کە هۆکارێ وێرانکەردەی و شێونای ژیوگەیەنۍٚ.
